OpenLLM-France/wikimedia huggingface dataset:
# Gervasi Deferr Ángel

Gervasio Deferr Ángel (Premià de Mar, Maresme, 7 de novembre de 1980) és un exgimnasta artístic català, guanyador de tres medalles olímpiques, i posteriorment entrenador, aconseguint el guardó d'esportista català de l'any en 2000 i 2004. La seva família té arrels argentines.

## Carrera esportiva

Va començar a practicar la gimnàstica esportiva amb 5 anys, i tot i que sempre s'ha considerat que la seva millor prova era l'exercici de terra, es va convertir en el campió olímpic de salt masculí en els Jocs Olímpics d'Estiu de 2000 realitzats a Sydney (Austràlia) amb una puntuació de 9,712 punts (9,800 en el primer salt i 9,625 en el segon). Quatre anys més tard, en els Jocs Olímpics d'Estiu de 2004 realitzats a Atenes (Grècia), va repetir la gesta amb una puntuació de 9,737 punts (9,687 en el primer salt i 9,787 en el segon), a més de finalitzar quart en l'exercici de terra, guanyant així un diploma olímpic. Per celebrar aquestes dues medalles d'or es va tatuar als turmells els logotips d'ambdues Olimpíades.
En els Jocs Olímpics d'Estiu de 2008 realitzats a Pequín (República Popular de la Xina), els seus últims Jocs, va participar en el concurs complet per equips, quedant 11è i classificant-se amb la millor tercer marca per a la final de terra, en la qual va obtenir la medalla d'argent amb una puntuació de 15,775.
El 21 de gener de 2011 anuncià la seva retirada de la competició activa.
Després de la seva retirada va començar la seva tasca com a entrenador al Centre d'Alt Rendiment de Sant Cugat del Vallès i al Club Gimnàstica La Mina Gervasio Deferr de Sant Adrià de Besòs.

## Palmarès internacional

| Any | Esdeveniment | Lloc | Lloc | Disciplina |
| 1999 | Campionat Mundial | Tianjin ( R.P. de la Xina) | 2n | Terra |
| 2000 | Jocs Olímpics | Sydney ( Austràlia) | 1r | Salt de poltre |
| 2000 | Campionat Europeu | Bremen ( Alemanya) | 2n | Terra |
| 2000 | Copa Mundial | Glasgow ( Escòcia) | 1r | Terra |
| 2000 | Copa Mundial | Glasgow ( Escòcia) | 2n | Salt de poltre |
| 2002 | Campionat Mundial | Debrecen ( Hongria) | 2n | Terra |
| 2004 | Jocs Olímpics | Atenes ( Grècia) | 1r | Salt de poltre |
| 2007 | Campionat Mundial | Stuttgart ( Alemanya) | 2n | Terra |
| 2008 | Jocs Olímpics | Pequín ( R.P. de la Xina) | 2n | Terra |

## Referències

* ↑ «Deferr i el tàndem Via-Dufresne/Azón, els millors esportistes catalans 2004». La Xarxa, 13-12-2004. Arxivat de l'original el 16 de juny 2023. [Consulta: 15 agost 2021].
* ↑ (castellà) Deferr sempre respon
* ↑ «3cat24.cat - Gervasi Deferr s'acomiada de la gimnàstica amb un palmarès envejable». Arxivat de l'original el 2024-06-07. [Consulta: 21 febrer 2011].
* ↑ «¿Qué fue del campeón olímpico Gervasio Deferr?: “Pasé dos años muy, muy malos”» (en castellà). El Mundo Deportivo, 15-12-2020. Arxivat de l'original el 26 d’octubre 2021. [Consulta: 15 agost 2021].
* ↑ La medalla aconseguida el 2002 li fou retirada per positiu de cànnabis

## Enllaços externs

* (castellà) ElPais.com - Gervasio Deferr
* (castellà) Salt en què Gervasio Deferr va aconseguir l'or a Sydney 2000 Arxivat 2005-01-22 a Wayback Machine.
# Armando Bó Jr

Armando Bó Jr. (Ciutat de Buenos Aires; 9 de desembre de 1978), també conegut simplement com a Armando Bó, és un guionista i director de cinema argentí. Va guanyar l'Oscar al millor guió original i el Globus d'Or per la mateixa categoria. en 2014 per la pel·lícula Birdman, juntament amb el director Alejandro González Iñárritu, el seu cosí Nicolás Giacobone i Alexander Dinelaris, Jr.
Per la pel·lícula El último Elvis va guanyar el premi Cóndor de Plata al millor guió original de ficció juntament amb Giacobone en 2013.

## Biografia

El seu pare és l'actor Víctor Bó i la seva mare és Chia Sly. El seu avi patern va ser el director de cinema Armando Bó. El seu nom va ser posat en homenatge al seu avi.
Va ser a un col·legi secundari privat del barri de Belgrano, a la ciutat de Buenos Aires. Després va participar en la tribuna del programa de jocs Teleganas, presentat per Andrés Percivale i Gisela Barreto a ATC el 1997. També va participar d'alguns comercials i d'algunes pel·lícules com Ya no hay hombres, produïda pel seu pare quan ell tenia 12 anys. Després va aconseguir treball en una productora de cinema publicitari, treballant com a meritori sense cobrar sou. Va estudiar cinema al Nova York Film Academy a Nova York, Estats Units.
Va començar a treballar com publicista, realitzant més de 120 comercials i rebent més de 50 premis. En 2005 va fundar la seva pròpia productora, anomenada Rebolución, tenint seus a l'Argentina i Brasil.
Bó també va dirigir El último Elvis el 2011 i juntament amb el seu cosí Nicolás Giacobone, també guionista, va treballar en el guió de Biutiful en 2010, pel·lícula del director mexicà Alejandro González Iñárritu. Bó, a més del guió, també va estar implicat en la producció de Birdman. Els quatre cineastes de Birdman van treballar després en la sèrie de televisió The One Percent, la primera temporada de la qual va ser transmesa pel canal de televisió estatunidenca Starz en 2014.
El gener de 2015 va deixar Buenos Aires i es va radicar definitivament en Los Angeles, Califòrnia.
Quant a la seva vida privada, està casat amb Luciana Marti, de professió vestuarista, i té dos fills.

## Filmografia

* El presidente (2020)
* Animal (2018)
* Birdman (2014)
* El último Elvis (2011)
* Biutiful (2010)

## Referències

* ↑ «Oscars 2015: 'Birdman' quartet wins for original screenplay». latimes.com, 22-02-2015.
* 1 2 3 4 5 Julieta Mondet. «Armando Bo se muda a Los Angeles y quiere conquistar Hollywood», 22-02-2015. Arxivat de l'original el 2015-12-22. [Consulta: 18 juny 2020].
* 1 2 «Armando Bó y Nicolás Giacobone, los otros argentinos que pelean por un Oscar». Infobae, 22-02-2015.
* ↑ «Algo más que un apellido ilustre». Arxivat de l'original el 2013-12-12. [Consulta: 18 juny 2020].
* ↑ «Alejandro Gonzalez Iñárritu’s ‘One Percent’ Gets Series Order At Starz». Deadline, 12-08-2014.

## Enllaços externs

* Armando Bo: el nieto del crack Arxivat 2015-01-15 a Wayback Machine. - La Nación (Argentina)
* La dura opinión de la Coca Sarli sobre el nieto de Armando Bó que ganó el Premio Óscar
Plantilla:Armando Bó Jr
# Rogue Trader

Rpgue Trader és una pel·lícula dramàtica del 1999 dirigida per James Dearden sobre l'ex-corredor de derivats Nick Leeson i el col·lapse de 1995 del Barings Bank.

## Sinopsi

Rogue Trader narra la història de Nick Leeson, un treballador del banc Barings que després d'una temporada d'èxit a l'oficina de la filial d'Indonèsia és enviat a Singapur com gerent general de la Planta d'Operacions a la SIMEX d'intercanvi. La pel·lícula segueix l'ascens de Leeson tan bon punt es converteix en un dels comerciants principals de Barings. Tanmateix, no tot és el que sembla a través del compte 88888 error.
# Parinhargues

Parinhargues (en francès Parignargues) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Brenon

Brenon (en francès Brenon) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 13 | 15 | 15 | 13 | 14 | 22 | 27 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Armand Rouvier | |

## Referències

* ↑ Forma adoptada per la viquipèdia occitana
# Seduli Escot

Seduli Escot (en llatí, Sedulius Scottus) fou un poeta, filòsof i classicista irlandès del segle IX. En la seva formació, el seu país natal, s'hi inclou el llatí i potser ja el grec, del qual tenia un bon coneixement quan era a Lieja.
A partir de la dècada de 840 s'instal·là a Lieja, sota la protecció del bisbe Hartgar, a la mort del qual dedicà un plany, i del seu successor Francó de Tongeren. Allà hi feu també de copista de manuscrits.
Va destacar pels seus comentaris a obres literàries i de pensament grecollatí i pel tractat sobre l'ètica dels governants De rectoribus christianis (Sobre els governants cristians), on afirmava que els reis havien de regir-se pels principis del cristianisme per regnar de manera magnànima i respectuosa amb els drets de l'església. El va dedicar a Lotari I i és un dels primers miralls de prínceps que es conserva.
Seduli Escot va estar lligat a la cort carolíngia, on va compondre poemes (entre altres, Certamen rosae liliique, debat entre la rosa i el lliri; també alguns poemes en to còmic, com el d'un boc esquarterat per un gos De Quodam Verbece a Cane Discerpto) i va exercicir com a professor dels fills de la noblesa.
Se li ha atribuït el poema Pangur Bán, però no es pot saber amb seguretat.

## Bibliografia

* J. Meyers (ed.), Carmina, Corpus Christianorum, Brepolis, 1991
* Ludwig Traube, Sedulii Scotti Carmina Arxivat 2016-12-24 a Wayback Machine., Monumenta Germaniae Historica, Poetarum Latinorum Medii Aevi, vol. 3, Berlin 1896, p. 151ss,
* S. Hellmann, Sedulius Scottus. Múnic, 1906
* Reinhard Düchting, Sedulius Scottus. Seine Dichtungen. Múnic, Fink, 1968

## Enllaços externs

* Fitxa a l'Acadèmia bavaresa (alemany)
# Sablet

Sablet (en francès Sablet) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | 895 | - | - | - | - | - | - | 1 369 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 075 | - | - | 897 | - | - | - | 862 | - |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 007 | 1 039 | 982 | 1 014 | 1 168 | 1 282 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Claude Raynaud | |

## Referències

* ↑ Topònims occitans de la Valclusa
# Estadi Monumental Virgen de Chapi

L'Estadi de la UNSA, també anomenat Estadi Monumental Virgen de Chapi, és un estadi esportiu de la ciutat d'Arequipa, al Perú. És propietat de la Universitat Nacional de Sant Agustí.
Va ser inaugurat el dia 11 de novembre de 1993. La seva capacitat és per a 60.000 espectadors.
És la seu dels clubs FBC Melgar i IDUNSA. Ha estat seu dels Jocs Bolivarians, de la Copa Amèrica de futbol de 2004 i la final de la Copa Sud-americana de 2003 entre Cienciano i River Plate.

## Referències

* ↑ «Archived copy». Arxivat de l'original el 2016-09-27. [Consulta: 25 setembre 2016].
* ↑ Galiano, Renzo. «Cuesta ruge en la UNSA» (en castellà), 15-03-2022. [Consulta: 3 setembre 2022].
* ↑ «El curioso vínculo entre el equipo de fútbol Melgar y la Virgen de Chapi» (en castellà), 21-05-2022. [Consulta: 3 setembre 2022].
* ↑ «Estadio Monumental Virgen de Chapi (Stadium) - Provincia de Arequipa, Arequipa». [Consulta: 3 setembre 2022].
* ↑ Lecarnaqué, Cristiaan «Una Historia Monumental» (en castellà). La República, 05-04-2009, p. 4–5.
* ↑ «Archived copy». Arxivat de l'original el 2018-02-24. [Consulta: 25 setembre 2016].
# Shaft torna a Harlem

Shaft torna a Harlem (títol original: Shaft's Big Score) és una pel·lícula d'acció estatunidenca de 1972, dirigida per Gordon Parks i protagonitzada per Richard Roundtree: el llegendari John Shaft. És el segon lliurament de la trilogia de Shaft. Ha estat doblada al català.

## Argument

Shaft ha tornat per trobar l'assassí d'un vell amic als carrers d'una ciutat dura i freda amb una mica d'ajuda de nous amics. Mentre investiga la mort d'un amic seu, director d'una funerària, el detectiu es veu involucrat en una amarga disputa entre personatges ombrívols dels barris baixos de Nova York. Aviat descobreix que el seu company estava embolicat en diversos negocis il·legals i que s'havia endut 200.000 dòlars. Ara ha de protegir la vídua del seu amic dels gàngsters mentre tracta e trobar on són els diners. Tot plegat l'enfrontarà tant a la màfia com a la policia local.

## Repartiment

* Richard Roundtree: John Shaft
* Moses Gunn: Bumpy Jonas
* Drew Bundini Brown: Willy
* Joseph Mascolo: Gus Mascola
* Kathy Imrie: Rita
* Wally Taylor: Johnny Kelly
* Cihangir Gaffari: Jerry

## Referències

* ↑ esadir.cat. Shaft torna a Harlem. esadir.cat.
* ↑ «Shaft’s big score». The New York Times.
# Vilavièlha

Vilavièlha (en francès Villevieille) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Murder à la Mod

Murder à la Mod és una pel·lícula estatunidenca dirigida per Brian De Palma i estrenada el 1968 en un sol cinema de Nova York. La pel·lícula ha passat doncs inadvertida. Ha pogut tanmateix ser descobert en la sortida d'una edició DVD remasteritzada el 2006 als Estats Units i en alta definició amb Blu-ray l'abril de 2011. Aquesta pel·lícula és la primera on De Palma oficia alhora en tant que director i guionista.

## Argument

Una jove actriu és trobada morta. Ha estat apunyalada nombroses vegades als ulls amb... un picador de gel ! El seu homicidi és mostrat tres vegades, amb tres estils i des de tres punts de vista diferents: com en un Soap opera des del punt de vista de la víctima, després en un estil hitchcockià i finalment com en una pel·lícula de paròdia, vist per l'assassí que és sord i mut.

## Repartiment

* Margo Norton: Karen
* Andra Akers: Tracy
* Jared Martin: Christopher
* William Finley: Otto
* Ken Burrows: Wiley
* Lorenzo Catlett: el policia
* Jennifer Salt: la primera actriu

## Al voltant de la pel·lícula

A la pel·lícula Blow Out de De Palma (1981), el personatge de Dennis Franz veu el film per la TV.

## Referències

* ↑ «Murder à la mod». The New York Times.
# La Ròca d'Esclapon

La Ròca Esclapon (en francès La Roque-Esclapon) és un municipi francès situat al departament del Var i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 100 | 112 | 122 | 136 | 150 | 192 | 231 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Joël Rebuffel | |
| 2008- | Guy Guiaud | |

## Referències

* ↑ Forma adoptada per la viquipèdia occitana
# Rimbés e Baudiet

Rimbés e Baudiet (en francès Rimbez-et-Baudiets) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 94 | 97 | 83 | 60 | 79 | 86 | 92 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Alain Boude | |
| 2008- | Nicolas Lafon | |

## Referències

* ↑ «Toponímia occitana». Arxivat de l'original el 2012-03-16. [Consulta: 15 desembre 2010].
# Rounders

Rounders és una pel·lícula estatunidenca, dirigida per John Dahl i protagonitzada per Matt Damon i Edward Norton, que va ser estrenada l'any 1998. Ha estat doblada al català. Va optar al Lleó d'Or a la Mostra de Venècia.

## Argument

Mike McDermott (Matt Damon), estudiant de dret, és un bon jugador de Pòquer acostumat a jugar-se grans quantitats de diners. Decideix deixar el joc per poder centrar-se en la carrera i en la seva novia Jo (Gretchen Mol).
Un dia, un vell amic d'en Mike, Lester Murphy (Edward Norton), alias Worm, surt de la presó. Lester deu una gran suma de diners i demana ajuda al seu amic per, jugant al pòquer, aconseguir la suma i salvar la vida. Després de pensar-s'ho molt, en Mike accepta i retorna al món del joc. Per poder obtenir els diners jugaran tota classe de partides contra oponents de tota classe.

## Repartiment

* Matt Damon: Mike McDermott
* Edward Norton: Lester Murphy
* Gretchen Mol: Jo
* John Malkovich: Teddy KGB
* John Turturro: Joey Knish
* Famke Janssen: Petra
* Martin Landau: Abe Petrovsky

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Rounders». [Consulta: 19 febrer 2018].
* ↑ Nominacions i premis, a IMDb (anglès)
* ↑ «[http://www.nytimes.com/movie/review?res=980CE2DD1F3EF932A2575AC0A96E958260 Movie Review - - FILM REVIEW; Knowing When to Hold 'em and Fold 'em but Just Not When to Run - NYTimes.com]» (en anglès). [Consulta: 19 febrer 2018].
# Set de venjança

Set de venjança (Faster en anglès) és una pel·lícula d'acció estatunidenca del 2010 dirigida per George Tillman, Jr. i protagonitzada per Dwayne Johnson, Billy Bob Thornton i Carla Gugino. Ha estat doblada al català.

## Argument

Després de 10 anys a la presó, el protagonista té un únic objectiu: venjar la mort del seu germà, assassinat en el mateix atracament matusser a un banc que el va enviar a ell a la presó. Ara que és un home lliure, finalment pot dur a terme la seva missió i complir amb la mortífera llista que té al cap, però dos homes li segueixen la pista: un veterà policia -a pocs dies de la seva jubilació- i un jove i egocèntric assassí a sou, tocat amb el do de l'art de matar i que ara ha trobat un digne rival. El caçador és també la presa. Es tracta d'una carrera a vida o mort per complir amb una llista pendent. Paral·lelament, el misteri que envolta l'assassinat del seu germà adquireix noves proporcions quan surten a la llum nous detalls que indiquen que la llista està incompleta.

## Repartiment

* Dwayne Johnson: James Cullen
* Billy Bob Thornton: Slade Humphries
* Oliver Jackson-Cohen: l'assassí
* Courtney Gains: Prescott Ashton
* John Cirigliano Kenneth Tyson
* Lester Speight: Hovis Nixon
* Adewale Akinnuoye-Agbaje: Alexander Jarod
* Carla Gugino: detectiu Cicero
* Maggie Grace: Lily
* Moon Bloodgood: Marina Humphries
* Tom Berenger: Warden
* Mike Epps: Roy Grone
* Xander Berkeley: el Sergent Mallory
* Matt Gerald: Gary Cullen
* Annie Corley: Sra.Cullen
* Jennifer Carpenter: Nan Porterman
* Michael Irby: Vaquero

## Banda sonora

La banda sonora de la pel·lícula Faster consta dels següents temes:

## Referències

* 1 2 3 4 (Faster)-http://cine.estamosrodando (castellà)
* ↑ Fritz, Ben «Movie projector: 'Harry Potter' to rule again as four new movies open, three competing for women». Los Angeles Times. Tribune Company, 23-11-2010 [Consulta: 26 novembre 2010].(anglès)
* ↑ Faster (2010). [Box Office Mojo. Retrieved 2011-03-24.] (anglès)
* ↑ «Set de venjança». Goita què fan, ara!. [Consulta: 4 maig 2023].
* ↑ labutaca Arxivat 2013-12-08 a Wayback Machine. (castellà)
* ↑ Faster (Music From The Motion Picture) (anglès)

## Enllaços externs

* Set de venjança - Lloc web oficial
* Set de venjança a Goita què fan, ara!
Viccionari
# Naughty but Nice (pel·lícula de 1939)

Naughty but Nice és una pel·lícula de comèdia musical de Warner Bros. de 1939 dirigida per Ray Enright, protagonitzada per Dick Powell i Ann Sheridan i amb Gale Page, Ronald Reagan i Helen Broderick. La història i el guió originals van ser escrits per Richard Macaulay i Jerry Wald, i la pel·lícula inclou cançons amb música de Harry Warren i lletres de Johnny Mercer, així com música adaptada de Bach, Beethoven, Liszt, Mozart, Robert Schumann i Wagner. Ann Sheridan va cantar personalment a la pel·lícula, excepte la cançó "In a Moment of Weakness", en la qual va ser doblada per Vera Van.

## Argument

El professor Donald Hardwick, que dona classes als seus estudiants en contra la la música swing i el el jitterbugging, va a la ciutat de Nova York per publicar la seva simfonia, però accidentalment escriu una cançó de swing d'èxit ("Hooray for Spinach, Hooray for Milk") amb la connivència de l'aspirant a lletrista Linda McKay. Després que el professor s'emborratxi accidentalment, Hardwick promet quedar-se a la ciutat de Nova York durant l'estiu i escriure cançons amb McKay, i tenen tres èxits més.
Malauradament, la cantant Zelda Manion aprofita els seus talents per a la seva pròpia avantatge en emborratxar de nou a Hardwick i enganyar-lo perquè signi un contracte amb el seu editor. El seu nou lletrista, Joe Dirk, posa problemes a Hardwick copiant una peça de música clàssica i signant-hi el nom de Hardwick. En el judici de Hardwick, les seves tietes convencen el jutge que la melodia anterior va ser copiada d'una peça encara anterior que ara és de domini públic.

## Repartiment

* Ann Sheridan com Zelda Manion
* Dick Powell com professor Donald Hardwick
* Gale Page com Linda McKay
* Helen Broderick com Martha Hogan
* Ronald Reagan com Eddie Clark
* Allen Jenkins com Joe Dirk
* ZaSu Pitts com Penelope Hardwick
* Maxie Rosenbloom com Killer
* Jerry Colonna com Allie Gray
* Lluís Alberni com Stanislaus Pysinski
* Vera Lewis com Annabella Hardwick
* William B. Davidson com Samuel "Simsy" Hudson
* Granville Bates com jutge Kennith B. Walters
* Halliwell Hobbes com Dean Burton

## Producció

Naughty but Nice tenia els títols provisionals de "Professor Steps Out" i "Always Leave Them Laughing".
Després de set anys i 37 pel·lícules, el cantant Dick Powell estava cansat de ser encastat amb els mateixos papers per la Warner Bros., per la qual cosa es va negar a plegar fins que s'acabés el contracte: Naughty but Nice va ser la seva darrera pel·lícula per a l'estudi, que va respondre no estrenant-la. Un any més tard van canviar d'opinió quan Ann Sheridan va començar a rebre molta publicitat i va ser titllada de "The Ooomph Girl". Per treure'n profit, van llançar finalment Naughty but Nice.

## Referències

* ↑ "Notes" on TCM.com
* ↑ Naughty But Nice (1939) - details, TCM.com; accessed September 23, 2015.
# La Roqueta (Alps Marítims)

La Roqueta de Sianha (en francès La Roquette-sur-Siagne) és un municipi francès situat al departament dels Alps Marítims i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.241 | 1.670 | 2.006 | 2.554 | 3.642 | 4.445 | 4.865 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2001 | Victor Daon | RPR |
| 2001-2003 | Catherine Giacomini | Cap 21 |
| 2003-2008 | Victor Daon | UMP |
| 2008- | André Roatta | UMP |

## Referències

* ↑ Topònims occitans dels Alps Marítims
# Vernuelh d'Asac

Verneulh Mostiér (en francès Verneuil-Moustiers) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 210 | 256 | 242 | 238 | 184 | 173 | 163 | 162 | 157 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2008 | Bernard Brac | |
| 2008- | Jean-Louis Moreau | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.